Olimpijski stadion u Londonu

Olimpijski stadion u Londonu je višenamenski sportski objekat sagrađen za potrebe Letnjih olimpijskih igara 2012. godine u Londonu (Ujedinjeno Kraljevstvo). Stadion je smešten u Olimpijskom parku u londonskoj četvrti Stratford, u ulici Maršgejt lejn. Za vreme Olimpijskih igara stadion će imati kapacitet od 80.000 mesta, a nakon Igara gornji deo tribine će se razmontirati i tako će stadionu ostati kapacitet od 25.000 mesta. Olimpijski stadion predstavlja centralni sportski objekat Letnjih olimpijskih igara 2012. i na njemu će se održati svečane ceremonije otvaranja i zatvaranja igara i takmičenja u atletici. Nakon igara stadion će se najviše koristiti za atletiku i fudbal (FK Vest Hem junajted). Olimpijski stadion će biti domaćin Svetskog prvenstva u atletici na otvorenom 2017. godine. Povezano Olimpijada 2012 Olimpijski park (London) Sportski objekti na Letnjim olimpijskim igrama 2012. Reference